stanford-oval/wikipedia huggingface dataset:
אורגנו
הערות שוליים

↑  ניסים קריספל, תבלינים טעם הטבע - הכל על צמחי תבלין ותבלינים בישראל, ישראל: מורג, 2007, עמ' 144-145
| עשבי תיבול ותבלינים עיקריים |
| --- | --- | --- |
| עשבי תיבול | ריחן מצוי (בזיליקום) • כוסברה • פטרוזיליה • קורנית (תימין) • רוזמרין • נענע (מנטה) • אורגנו • מרווה (סייג') • שמיר • לענה (טרגון) • עלי דפנה (אנ') • תמכה (צ'רוויל) • שום העירית (צ'ייבס) • עלי קארי • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • צתרה (סייבורי) • חומעה (סורל) |  |
| תבלינים | פלפל שחור • קינמון • כמון • כורכום • הל (אנ') • ציפורן • מוסקט • פפריקה • פלפל חריף (אבקת צ'ילי (אנ') • פלפל קאיין • צ'יפוטלה • פלפל אדום כתוש (אנ') • חלפניו • טבסקו) • זנגביל (ג'ינג'ר) • אבקת שום (אנ') • אבקת בצל (אנ') • זעפרן • שומשום • אניס • ואסאבי • זרעי פרג • חזרת הגינה • שוש קירח (ליקוריץ) • פלפל אנגלי • פלפל ברזילאי • כרוויה (קימל) • שומר • גרגרנית יוונית • גלנגל • לימון פרסי • מסטיקא • מחלב • קצח תרבותי (ניג'לה) • פלפל פרואני • פלפל סצ'ואן • כוכב אניס • אוג (סומאק) • תמרהינדי • טונקה • יוזו • גרידת פרי הדר |  |
| תערובות | גאראם מסאלה • אבקת קארי • צ'אט מסאלה • טנדורי מסאלה • ראס אל חנות • זעתר • תערובת חמשת התבלינים • ארב דה פרובאנס • פאמפקין ספייס • מלח שום (אנ') •  בוקה גרני • חמלי סונלי • פלפל לימון • Mixed Spice • שארנה סול • טאביל • ברבר • בהרט • דקה • אריסה • חוויאג' |  |
| --- | --- |
בקרת זהויות :  NLI: 987007551786805171  GND: 4654531-1  LCCN: sh96005072
גארי יורופסקי

| --- | --- |

 לידה:  19 באוגוסט 1970 (בן 54) דטרויט, מישיגן, ארצות הברית 
 מדינה:  ארצות הברית ארצות הברית
 ידוע בשל:  פעילות למען זכויות בעלי חיים
 השכלה:  Berkley High School  אוניברסיטת אוקלנד  Specs Howard School of Media Arts 
 תקופת הפעילות:  מ-1996
 www.adaptt.org
 
גארי יורופסקי (באנגלית: Gary Yourofsky; נולד ב-19 באוגוסט 1970 בדטרויט, מישיגן, ארצות הברית) הוא פעיל יהודי אמריקאי למען זכויות בעלי חיים וקידום טבעונות. פעילותו לוותה במעשים לא חוקיים, והוא ריצה עונש מאסר בכלא בקנדה.
חיים אישיים

יורופסקי נולד למשפחה יהודית בדטרויט שבמישיגן בארצות הברית. הוא מתאר את עצמו כילד מרדן, שאהב ספרות ולשון ושנא מתמטיקה, וזומן באופן קבוע למשרד המנהלת. הוא בעל תואר ראשון בעיתונות מאוניברסיטת אוקלנד במישיגן, ותואר בתקשורת רדיו.
עד גיל 25 הוא היה אוכל כל. כשהיה בן 23 לקח אותו אביו החורג, שעבד בקרקס, אל מאחורי הקלעים. יורופסקי מספר על שלושה פילים כבולים בשלשלאות מתנודדים במקומם בצורה נוירוטית, קוף נעול בכלוב אוחז בסורגים וצורח, ושני טיגריסים הולכים בעצבנות אנה ואנה בתוך כלוב זעיר. המראה טלטל אותו, "האכזריות הביטה בי בפנים, ידעתי שמשהו לא בסדר", הוא כתב. הוא התחיל לתהות גם על האכזריות בייצור המזון שהוא אוכל, ובמשך שישה שבועות ביקר במשחטת חזירים בדטרויט. הוא הגיע למסקנה שאינו יכול לגנות אכזריות כלפי פילים ולהתעלם מסבל בעלי חיים במשחטות, ועבר לצמחונות. שנה לאחר מכן, ב-1996, הוא עבר לטבעונות והחל באקטיביזם למען בעלי חיים.
קשריו עם בני משפחתו רופפים. הם מתנגדים לטבעונות ויורופסקי מכנה אותם "סייקו", משום שבמפגשים המשפחתיים הנדירים הם אינם מוכנים לוותר על מוצרים מהחי אפילו לארוחה אחת, כדי לסעוד יחד איתו. יורופסקי מעיד שחבר נעורים שלו שנשאר חברו הטוב ביותר, אינו טבעוני.
על זרועו הימנית יש קעקוע גדול של עצמו עוטה מסיכה ומחבק ארנב, וכיתוב בלטינית Praesto et persto – אני עומד בחזית ועומד נחוש.
יורופסקי אינו מוכן לקבל תשלום עבור הרצאותיו. ב-2016 נקלע למצוקה כלכלית ופנה לעזרתו של עדי גיל, פעיל זכויות בעלי חיים ישראלי אמריקאי בעל אמצעים.
יורופסקי נשוי לאריקה, גם היא פעילת זכויות בעלי חיים. לזוג אין ילדים.
ראשית פעילותו

ב-1996 ייסד את אגודת ADAPTT (Animals Deserve Absolute Protection Today and Tomorrow), ארגון של טבעונים המתנגד לכל שימוש בבעלי-חיים. בשנת 1997 פרץ לחוות פרוות בקנדה ושחרר ממנה 1,542 חורפנים. בעקבות מעשה זה נדון לשישה חודשי מאסר בפועל ונכלא ל-77 ימים בכלא הקנדי. הנזק הכלכלי שנגרם לחווה זו הוערך בכ-1.2 מיליון דולר. עקב פעילותו, יורופסקי נחשב ל"אישיות בלתי רצויה" בבריטניה ובקנדה. בין השנים 1997–2001 יורופסקי נעצר 13 פעמים, בגין עבירות בהן הפרת הסדר הציבורי ואיומים על עובדי עיריית דטרויט[דרוש מקור].
עבודתו ב-PETA

בתחילת 2002 התפטר יורופסקי מתפקידו כנשיא ADAPTT, בשל חובות כספיים. יום אחרי ששלח את מכתב ההתפטרות, הוא קיבל טלפון מאינגריד נווקירק, נשיאת PETA, אשר הציעה לו עבודה. במכתב פתוח שנשלח על ידי יורופסקי הוא תיאר את התרגשותו, וכתב: "לקבל שיחה או בקשה מאינגריד, זה כמו לקבל הצעה מהסנדק דון קורלאונה. זו הצעה שאי-אפשר לסרב לה".
יורופסקי הועסק על ידי PETA ודיבר על טבעונות בהרצאות מאורגנות לתלמידי חטיבות ביניים, בתי ספר תיכוניים ומכללות ברחבי ארצות הברית. לדבריו, בפני יותר מ-60,000 תלמידים. כמה מתומכיו של יורופסקי חשו שהחלטתו להצטרף ל-PETA הייתה בגידה בערכים, מפני שהוא הביע חוסר אהדה כלפי ארגונים גדולים לזכויות בעלי חיים, כולל זה האחרון אשר אליו הצטרף.
בשנת 2005 התעמת יורופסקי עם ארגון PETA ועזב את הארגון, שהפסיק את התמיכה הכספית בו.
התבטאויות ציבוריות

יורופסקי ידוע בהתבטאויות חריפות בתחום בעלי-חיים, בכללן הבעת תקווה לאונס ורצח של הצרכנים ושל העוסקים בתחום. יורופסקי גם הבהיר כי אינו רואה כל בעיה בהפעלת אלימות, כל עוד זאת מקדמת הבאת חברה טבעונית. דבר זה, בנוסף לפעילותו העבריינית בעבר, הביא לביקורת כלפיו, הביקורות הגיעו מלא-טבעונים ומטבעונים כאחת.
בשנת 2005, בריאיון עם The Abolition‏
ביקר יורופסקי את הארגון למען בעלי חיים, Humane Society of the United States, ואת המדיניות של PETA, ואת נשיאתה, אינגריד ניוקירק.
בראיון זה יורופסקי אמר: ”בעומק ליבי הייתי רוצה שמי שמעורב בפגיעה בבעלי-חיים יחווה בעצמו את אותה הפגיעה [...] כל אישה שמתלבשת בפרווה צריכה לסבול מאונס כה אכזרי, שיצלק אותה לתמיד וכל גבר שלובש פרווה יסבול מאונס-אנאלי כה אכזר שיישפכו מעיו”. כאשר נשאל לגבי הביטוי הזה, השיב יורפסקי: ”אני גאה בתמיכה באלימות כלפי אנשים רשעים שמגיע להם אותו רשע בחזרה”.
יורופסקי הוזמן להרצות על "צמחונות אתית" באוניברסיטת דרום אינדיאנה באפריל 2007. פרופסור גלן קיסל גילה שיורופסקי אומר באתרו ש"הגיע הזמן לשחרר בכוח את בני משפחתנו החיות מהשובים שלהם, אפילו אם זה אומר לפצוע או להרוג מישהו במהלך הדברים" והציג את הדברים לראש האוניברסיטה. האוניברסיטה ביטלה את ההרצאה לאור כלליה הקובעים שמרצים חיצוניים לא יתמכו בפגיעה בחוק הפדרלי או חוקי המדינה.
השפעה ופעילות בישראל > ההרצאה

בהרצאה שאותה נשא יורופסקי במכון הטכנולוגי של ג'ורג'יה הוא מספר ללא עידון ואיפוק על המתרחש בתעשיות הבשר, החלב והביצים, הוא מתאר התעללות בבעלי החיים, ומקרין סרטון בן ארבע דקות שחושף בפני הצופים, לרובם בפעם הראשונה, את המציאות שמאחורי מוצרי המזון מהחי. לקראת תום ההרצאה הוא פונה אל שומעיו ושואל: "מה התירוץ שלכם עכשיו?"
ב-2010 נתקלו שני פעילים טבעונים, חובב אמיר ודניאל ארליך, בהרצאה של יורופסקי ביוטיוב. הם הוסיפו להרצאה כתוביות, בנו אתר בשם "ההרצאה הכי טובה שתראו אי פעם", והחלו להפיץ אותה ברשתות החברתיות. תוך ימים ספורים זכתה ההרצאה לאלפי צפיות, בהדרגה התחילו להגיע תרומות מאנשים שצפו בהרצאה, בעזרת פרסום בתשלום הפכה להרצאה הנצפית ביותר בישראל.
ההרצאה השפיעה על ישראלים רבים שהחליטו בעקבותיה לעבור לטבעונות, והיא אחד מציוני הדרך בהתקדמות הטבעונות בישראל.
בהרצאה מבקר יורופסקי אכילת מזון מהחי מבחינה מוסרית, ומציין גם הבטים ביולוגיים ואקולוגיים. בין היתר הוא טוען שעל אנשים מופעלות מניפולציות פרסומיות רחבות היקף המעודדות אותם לצרוך מוצרים מהחי.

יורופסקי מפשיט מזון מהחי מהצורה הנייטרלית שבה תופסים אותו כמוצר על המדף, ועושה אנלוגיה בין דבש לקיא, ובין ביצה למחזור נשי משום שבביצה נמצא תא המין הנקבי. ההשפעה של ההרצאה עוררה גל ביקורות עליה, ואחת הביקורות הפופולריות התייחסה לאנלוגיה בין ביצה למחזור כטענה מדעית ופירטה את ההבדל בין אישה לבין תרנגולת. כמו כן הושמעה מפי מתנגדים ביקורת על טענתו לפיה מבחינה פיזיולוגית האדם הוא הרביבור.
השפעה ופעילות בישראל > הביקור בישראל

יורופסקי ביקר בישראל בספטמבר 2012 ובמסגרת ביקורו נערכה אודותיו כתבה בחדשות ערוץ 2. הרצאות שנקבעו ליורופסקי בבתי ספר ממלכתיים במסגרת ביקורו בוטלו בהוראת משרד החינוך‏. יורופסקי חזר למסע הרצאות בישראל בדצמבר 2013, וגם אז לא התיר לו משרד החינוך להרצות בבתי ספר.
במסגרת תוכנית התחקירים "המערכת" של מיקי חיימוביץ', שעסקה בעליית הצמחונות-טבעונות, הופגשו בהפתעה יורופסקי ואראל סג"ל. לדברי סג"ל, כאשר ראה יורופסקי שסג"ל לבוש במעיל עור, הוא איחל לו שיאנסו אותו, את אשתו ואת ילדיו, ותקף אותו באלימות פיזית. מפיק התוכנית אמר כי יורופסקי התנהג כבריון והם לא ישדרו את הקטע. בעקבות זאת בוטלו הרצאותיו המתוכננות של יורופסקי באוניברסיטת בר-אילן ובאוניברסיטת אריאל. יורופסקי עצמו טען כי עשה זאת מהגנה עצמית. נגד יורפסקי הוגש כתב אישום, אולם רק לאחר שעזב את ישראל. בית המשפט פסק על חילוט הערבות ומחיקת כתב האישום.
ראו גם

זכויות בעלי חיים
גדעון דגן

גדעון דגן, 2007
גדעון דגן (נולד ב-24 בדצמבר 1932) הוא פרופסור אמריטוס בבית הספר להנדסה מכנית, הפקולטה להנדסה באוניברסיטת תל אביב, חבר האקדמיה הלאומית הישראלית למדעים, חתן פרס רוטשילד (2006) וחתן פרס ישראל בתחום חקר מדעי כדור הארץ וחקר האטמוספירה לשנת תשע"ג.
ביוגרפיה

אביו של גדעון דגן, דוד דרימר, נולד ב-1898 וגדל בצ'רנוביץ בירת בוקובינה, שהשתייכה לאימפריה האוסטרו-הונגרית. הוא למד הנדסה אזרחית באוניברסיטה הטכנית של וינה, וכששב לצ'רנוביץ בתום מלחמת העולם הראשונה היא סופחה לרומניה. אביו עבד כמהנדס בחברת הרכבות הלאומית של רומניה עד ליציאתו לגמלאות.
אחרי שנישא לז'נת שכטר, עבר אביו לגור בעירה, גאלאץ ברומניה, שם נולד גדעון. במלחמת העולם השנייה הייתה רומניה בת ברית של גרמניה והאוכלוסייה היהודית הייתה נתונה לרדיפות אבל ניצלה ממחנות ההשמדה. לאחר המלחמה היה פעיל בתנועת נוער ציונית ותכנן לעלות לישראל. עם עליית השלטון הקומוניסטי הפעילות הציונית והעלייה נאסרו ובקשות משפחתו להגר לישראל נדחו. היות שהתעניין במתמטיקה כבר בתיכון פנה ללימודי הנדסה, ומכיוון שהבין שנושא משאבי המים הוא בעל חשיבות עליונה במדינת ישראל, החל ב-1951 ללמוד בפקולטה להנדסת מים בבוקרשט. ב-1952 החל ללמוד במקביל לתואר במתמטיקה שימושית באוניברסיטת בוקרשט. ב-1956 קיבל דגן תואר בהנדסת מים ובמתמטיקה שימושית והחל לעבוד במכון למחקר המים בבוקרשט. בשלוש השנים הבאות פרסם מספר מאמרים בכתבי-עת טכניים מקומיים.
ב-1959 נעצר דגן בידי הסקוריטטה בהאשמה של פעילות פוליטית חתרנית ציונית וישב שמונה חודשים בכלא (הוא נמנה בין אסירי ציון). ב-1962 קיבל אשרה לעזוב את רומניה.
עם עלייתו לישראל עִברת את שמו (גוידו דרימר) לגדעון דגן. באותה עת התחיל לעבוד בטכניון כמהנדס מחקר בפרויקט על מי תהום, תחום שנהפך לשדה מחקרו העיקרי בהמשך.
ב-1962 נישא אורה לבית סנה. באותו זמן הוצע לו להפוך את המחקר לעבודת דוקטורט בהנחייתו של פרופ' יעקב בר, וב-1965 קיבל את התואר דוקטור במדעים מטעם הטכניון ובהמשך הוצעה לו משרה עם מסלול קביעות בפקולטה להנדסה אזרחית בטכניון. באותה שנה נולדו בנותיו סיגל ונוגה, וב-1971 נולדה בתו עדי. בעקבות פעילותו המחקרית הענפה התמנה דגן ב-1974 לפרופסור מן המניין. ב-1976 עבר דגן לפקולטה להנדסה שזה עתה נוסדה באוניברסיטת תל אביב, בה הוא לימד קורסים שונים בתורת הזרימה, בסביבה ובהידרולוגיה.
הוא שהה בשבתון הראשון שלו ב-1967 בחברת המחקר הידרונאוטיקס (Hydronautics) בארצות הברית. הוא שהה כפרופסור אורח באוניברסיטת איווה (1975-1974), באוניברסיטת דלפט, הולנד (1975), באוניברסיטת פרינסטון (1975, 1979), באוניברסיטת קליפורניה בסנטה ברברה (1986), כעמית מילר של אוניברסיטת ברקלי (1991), באוניברסיטת פייר ומארי קירי בפריז (1991), ובאימפריאל קולג' בלונדון (1995).
בשנים 1994 - 2003 היה מופקד הקתדרה על שם מנואל קלצ'קי להידרולוגיה של מי תהום בפקולטה להנדסה באוניברסיטת תל אביב.
תלמידים של דגן הפכו לחוקרים ידועים, בהם: פרופ' יורם רובין מאוניברסיטת ברקלי, פרופ' מיכאל שטיאסני מהטכניון, פרופ' יחזקאל מועלם מהפקולטה לחקלאות ברחובות.
נושאי מחקריו של דגן

דגן ערך מחקרים בנושאים מגוונים של הידרולוגיה, מכניקה יישומית והידרודינמיקה ימית. תחומו העיקרי הוא הידרולוגיה תת-קרקעית (או הידרולוגיה של מי-תהום)
בה פיתח מודלים כמותיים, עיוניים ויישומיים, של תנועת המים ותהליכי זיהום בקרקע ובמי-התהום. מודלים אלו משמשים כבסיס להבנה ולחיזוי של תהליכים המתרחשים בשכבת הקרקע העליונה (השקיה וניקוז) ובאקוויפרים (ניצול מי תהום, שינוי איכות עקב זיהום והמלחה).
אחד מהישגיו הבולטים הוא הימנותו, החל מאמצע שנות השבעים, בין המייסדים של גישה חדשה הקרויה הידרולוגיה סטוכסטית. עד אז התייחסו לאקוויפרים ולקרקע כתווך הומוגני מבחינת התכונות שלו וסברו שהן אחידות במרחב או משתנות בצורה מסודרת. תצפיות שיטתיות או אפילו הסתכלות במחשופים מראות שבטבע הקרקע אינה הומוגנית וכי יש בה שכבות שונות. להטרוגניות של התכונות, ובעיקר לפרמיאביליות (חדירות), יש השפעה נכרת על זרימת המים ופיזור המזהמים. כיוון שהפריסה המרחבית של התכונות איננה מסודרת והמדידות בעזרת דגימות הן מצומצמות, קיימת אי-ודאות לגבי המבנה של התצורות התת-קרקעיות. ההידרולוגיה הסטוכסטית מאפשרת לכמת אי-ודאות זו בעזרת מודלים מתמטיים ולבחון את השלכותיה על חיזוי תהליכים הידרולוגיים שונים.
תפישה זו קיבלה תהודה גדולה מכיוון שיש לה השפעה על מודלים של זיהום מי תהום, נושא בעל עניין רב בגלל הפגיעה באיכות מי שתייה באזורים שונים בעולם, תופעה שהתבגרה בעשרות השנים האחרונות. בגלל העניין בתחום הזה, נכנסו אליו חוקרים רבים ונוצרה קהילה מדעית פעילה ותוססת.
פרסומים מדעיים

דגן פרסם מעל 230 מאמרים בכתבי עת מדעיים בינלאומיים מובילים.
האתר של Institute for Scientific Information - ISI, מצביע על המספר הרב, מעל 4600, של מאמרים שמצטטים את עבודותיו של דגן. מספר הציטוטים נחשב למדד של האימפקט המדעי של מחבר. ספרו

(שצוטט מעל 2700 פעם) משמש כספר לימוד לתלמידים לתארים מתקדמים.
ISI מונה ב-2002 את דגן בין כ-250 המדענים הכי מצוטטים בעולם בתחומים של הנדסה וסביבה-אקולוגיה.

הוא נכלל בין 50 המדענים הישראלים המצוטטים ביותר בכל תחומי המדע.
פעילות מקצועית ציבורית

דגן כיהן כעורך משנה של כתבי עת בינלאומיים מובילים כגון: Water Resources Research, Vadose Zone Journal, Journal of Contaminant Hydrology Stochastic Hydrology and Hydraulics, Journal of Hydrology, Journal of Hydraulic Research, Multiscale Modeling and Simulation.
הוא נתן הרצאות מרכזיות בעשרות כנסים בינלאומיים והיה המארגן של סימפוזיון של אונסקו בפריז ב-1996 וסדנה מתקדמת באסקונה בשווייץ ב-2010.
דגן כיהן כיו"ר ועדות מקצועיות שונות של משרד המדע ונציבות המים.
ב-1999 הוא יזם ומשמש מאז כמנהל מדעי של תחרות פרס המים של סטוקהולם לנוער, בחסות הפקולטה להנדסה. תלמידים מעשרות בתי ספר מגישים כל שנה עבודות מחקר בנושא המים והזוכים נשלחים לייצג את ישראל בתחרות העולמית.
מדגם של מאמרים מייצגים

מכניקת זורמים ותורת הגלים
Dagan G. and M.P. Tulin, Two-dimensional gravity free-surface flow past blunt bodies, Journ. Fluid Mech., 51(3), 529-543, 1972.
Dagan G., Taylor instability of free-surface nonuniform flows, Journ. Fluid Mech., 67, 113-124, 1975.
Dagan G., Waves and wave resistance of thin bodies moving at low speed: the free-surface nonlinear effect, Journ. Fluid Mech., 69, 405-417, 1975.
מכניקה יישומית
. Fiori, I. Jankovic and Dagan G., Effective conductivity of heterogeneous multiphase media with circular inclusions, Phys. Rev. Let., Art. No. 224502, doi: 0.1103, 94(22), June 10, 2005.
הידרולוגיה של מי תהום
Dagan G., A method of determining the permeability and effective porosity of unconfined anisotropic aquifers, Water Resour. Res., 3 (4), 1059-1071, 1967.
Dagan G. and E. Bresler, Unsaturated flow in spatially variable fields 1.Derivation of models of infiltration and redistribution, Water Resour. Res., 19(2), 413-420, 1983.
Paster A. and Dagan G., Mixing at the interface between two fluids in porous media: a boundary layer solution, J. Fluid Mech. 584, 455-472, 2007.
הידרולוגיה סטוכאסטית
Dagan G. and E. Bresler, Solute dispersion in unsaturated heterogeneous soil at field scale I: Theory, Soil Science Soc. Am. Journ., 43(3), 461-467, 1979.
Dagan G., Solute transport in heterogeneous porous formations, Journ. Fluid. Mech., 145, 151-177, 1984.
Dagan G., Statistical theory of groundwater flow and transport: pore to laboratory, laboratory to formation and formation to regional scale, Water Resour. Res., Special Anniversary Edition, 22(9), 120S-135S, 1986.
Dagan G. and V. Cvetkovic, Reactive transport and immiscible flow in geological media. I. General theory, Proc. Roy. Soc. London, Series A, 452 (1945), 285-301, 1996.
Dagan G., Solute plumes mean velocity in aquifer transport: impact of injection and detection modes, Water Resour. Res., 106, 6-10, 2017
פרסים ותוארי כבוד

1984 – פרס הורטון מטעם החטיבה להידרולוגיה של האגודה האמריקאית לגיאופיזיקה (AGU).
1989 – נבחר כעמית האגודה האמריקאית לגיאופיזיקה (AGU).
1997 – דוקטור לשם כבוד מאוניברסיטת פייר ומארי קירי בפריז.
1998 – פרס המים של סטוקהולם מידי מלך שוודיה.
2002 – נבחר לחבר ברשימת החוקרים המצוטטים במיוחד בקטגוריות הנדסה ואקולוגיה/סביבה, המכון למידע מדעי (ISI), ארצות הברית.
2005 – מדליית הורטון של האגודה האמריקאית לגיאופיזיקה (AGU).
2006 – פרס רוטשילד, ישראל.
2006 – תואר דוקטור לשם כבוד מאוניברסיטת בוקרשט.
2006 – נבחר כחבר האקדמיה הלאומית הישראלית למדעים.
2012 - תואר דוקטור לשם כבוד מאוניברסיטת פדריקו השני, נאפולי
2013 - פרס ישראל בחקר מדעי כדור הארץ וחקר האטמוספירה.
2021 - פרס "Time capsule" של האגודה הבינלאומית Interpore
הערות שוליים

↑  לרשימה המלאה ראה באתר של גדעון דגן
↑  G. Dagan,  Flow and Transport in Porous Formations, 465 p., Springer-Verlag Heidelberg Berlin New York, 1989
↑  המדענים המצוטטים ביותר בעולם
↑  תחרות פרס המים של סטוקהולם לנוער בישראל
↑  הזכייה בפרס המים של סטוקהולם
↑  פרס ישראל בתחום חקר מדעי כדור הארץ יוענק לפרופ' גדעון דגן, באתר ynet, 24 בדצמבר 2012
| --- | --- |
בקרת זהויות :  NLI: 987007260002105171  BIBSYS: 90211647  BnF: cb123832942 (data)  CiNii: DA01684874  GND: 115726798X  ISNI: 0000 0001 0932 6785  LCCN: n82237920  NKC: xx0047438  NLA: 35088729  NTA: 130531308  RERO: 02-A003151035  SNAC: w68r0pnp  SUDOC: 032891547  Trove: 823168  VIAF: 109179726   WorldCat (עם VIAF): 109179726 
גדעון דגן מקבל את פרס המים של סטוקהולם מידי מלך שוודיה, 1998
גו צ'וק טונג

זהו שם סיני; שם המשפחה הוא .
גו צ'וק טונג (בסינית: 吴作栋; נולד ב-20 במאי 1941) הוא פוליטיקאי סינגפורי, שכיהן כראש הממשלה השני של סינגפור, מ-1990 ל-2004.
כחבר במפלגת הפעולה העממית (PAP) החליף את לי קואן יו כראש הממשלה. כיהן כמזכיר הכללי של מפלגת הפעולה העממית אחרי שלי קואן יו פרש מתפקידו מ-1 בנובמבר 1992 עד ה-3 בדצמבר 2004. לאחר מכן הוא כיהן כשר בכיר ויושב ראש של  הרשות המוניטרית של סינגפור  (אנ') (MAS) מ-2004 עד 2011. הוא המשיך לשרת כחבר פרלמנט והחזיק בתואר "שר בכיר בדימוס", עד להודעתו על פרישה ביוני 2020.
גו חותם עם נשיא ארצות הברית, ג'ורג' בוש הבן על הסכם סחר, 2003
ראשית חייו

גו צ'וק טונג נולד במושבות המצרים בסינגפור ב-20 במאי 1941. גו למד ב-"Raffles Institution" (אנ') מ-1955 ל-1960. גו קיבל תואר ראשון בכלכלה מאוניברסיטת סינגפור ותואר שני בפיתוח כלכלי מוויליאמס קולג' ב-1967. אחרי לימודיו הוא חזר לסינגפור כדי לעבוד בממשלה. חלומו של גו לקבל תואר דוקטור נגדע בשל אי העברת המלגה שלו לאוניברסיטה בה נרשם כעמית מחקר לאחר סיום לימודיו בקולג'. ב-2015 הוענק לו תואר דוקטור במשפטים מאוניברסיטת סינגפור, בשל תרומתו למדינה.
ב-1969 גו החל לעבוד בחברת ההַמְכָּלָה (הובלת מטענים במכולות) קווי נפטון אוריינט (אנ') (NOL) כמנהל תכנון ופרויקטים. הקריירה שלו התקדמה במהירות ובשנת 1973 מונה למנכ"ל החברה.
קריירה פוליטית מוקדמת

בבחירות הכלליות של 1976, גו, אז בן 35, נבחר לחבר פרלמנט מטעם מפלגת הפעולה העממית (PAP). הוא מונה לשר מדינה בכיר לענייני אוצר. ב-1981 הוא קודם לתפקיד שר המסחר והתעשייה של סינגפור ומאוחר יותר שירת בתפקידים שונים כגון: שר הבריאות ושר ההגנה.
ב-1985 גו מונה לסגן ראשון לראש הממשלה לי קואן יו. היורש המועדף על לי קואן יו לרשת אותו כראש הממשלה היה טוני טאן, אך גו נבחר על ידי הדור החדש של מנהיגי המפלגה העממית כולל טוני טאן עצמו לתפקיד היורש, ראש הממשלה יו קיבל את החלטתם.
ראש הממשלה (1990–2004)

ב-28 בנובמבר 1990 גו החליף את לי קואן יו כראש הממשלה השני של סינגפור. לי נשאר חבר משפיע בקבינט של גו, מחזיק התפקיד "שר בכיר לשעבר". בבחירות הכלליות של 1991, במבחן האלקטורלי הראשון לגו, הוא הוביל את מפלגת הפעולה העממית לניצחון ברוב של 61% מכלל קולות הבוחרים. ב-1992 לי העביר את תפקיד המזכיר הכללי של מפלגת הפעולה העממית לגו.
כראש ממשלה, גו הבטיח שלטון פתוח וקשוב יותר מהשלטון של קודמו יו. שלטונו כונה "סינגפוריזם עם פני אנוש". פתיחות זו הורחבה גם לתחומי החיים הסוציו-אקונומיים. בזמן כהונתו של גו סינגפור חוותה מספר משברים כדוגמת:
המשבר הפיננסי באסיה (1997)
איומי טרוריסטים, כולל ב-2001 איומו של ארגון הטרור האסלאמי אל ג'מאעה אל אסלאמיה לפוצץ את שגרירויות ארצות הברית, בריטניה, אוסטרליה וישראל בסינגפור.
השפל הכלכלי של תחילת שנות האלפיים (אנ')
התפרצות נגיף הסארס (2003)גו עם מזכיר ההגנה של ארצות הברית, דונלד רמספלד, 2003
כמזכיר הכללי של מפלגת הפעולה העממית, הוביל את המפלגה לשלושה ניצחונות ב-1991, 1997 ו-2001 בהם זכה באחוזי הצבעה גבוהים למפלגתו (61%, 65% ו-75% בהתאמה). לאחר בחירות 2001 גו ציין כי יפרוש מתפקידו אחרי שיוציא את סינגפור מהמשבר הכלכלי בו הייתה שרויה.
במהלך ריאיון למגזין טיים ביולי 2003, גו הפתיע את תושבי סינגפור כשהודיע כי הממשלה מעסיקה בשורותיה הומוסקסואלים (אפילו בתפקידים רגישים) . זאת אף על פי שבסינגפור מעשים הומוסקסואלים אסורים על פי חוק. אף על פי שהכרזתו הובילה למתקפה גדולה מצד עמיתיו השמרנים, היא חיזקה את תדמיתו כמנהיג סובלני ופתוח יותר. באותו החודש אישר לאזרחי סינגפור לבצע קפיצת בנג'י. זאת כחלק מניסיונו לשנות את תדמיתה של המדינה ולהפוך אותה למרכז של תרבות ואמנות. בנוסף איפשר את פתיחת הברים 24 שעות ביממה. במהלך כהונתו בוצעו מעל למאה תיקונים בחוק על מנת " לשחרר מעט את החבל ההדוק שעל צוואר האומה". כמו כן גם עודד את אזרחיו להשמיע קולם אם אינם מרוצים מתפקוד הממשלה.
שר בכיר (2004–2011)

ב-12 באוגוסט 2004, גו פרש מתפקידו כראש ממשלה והחל לכהן כשר בכיר בקבינט של מחליפו, לי הסיין לונג. ב-20 באוגוסט 2004 גו מונה ליו"ר הרשות המוניטרית של סינגפור. אחרי מספר איומי טרור על סינגפור, נפגש גו עם מנהיגים אסלאמיים מקומיים וגם ערך ביקור באיראן, שם הוא נפגש עם נשיא איראן מוחמד ח'אתמי וגם ביקר במסגדים מקומיים. לאחר מכן ביקר במדינות אחרות במזרח התיכון כשר בכיר, עם חזון לשיפור היחסים הדיפלומטיים עמם. כך ציפה להשיג הזדמנויות טובות יותר לעסקים סינגפוריים במיוחד באיחוד האמירויות הערביות, בקטר ובכווית.
ב-1 בפברואר 2005 גו נבחר לעמית כבוד במסדר הכבוד של אוסטרליה, העיטור האזרחי הגבוה ביותר של אוסטרליה : "בשל שירותו המכובד למען יחסי אוסטרליה-סינגפור".
ב-19 במאי חתם עם שר האוצר הישראלי, בנימין נתניהו על הסכם הימנעות ממיסים כפולים, כאשר ביקר בישראל. הסכם זה בא להחליף הסכם שנחתם בין המדינות ב-1971. ב-2006 נשקל שמו כמועמד להתמנות למזכיר הכללי של האו"ם, אך בסופו של דבר מונה באן קי מון מדרום קוריאה לתפקיד.
כיום

לאחר בחירות 2011 בהם השיגה האופוזיציה בסינגפור הישג חסר תקדים בכמות הנציגים שהצליחה להכניס לפרלמנט, פרש יחד עם לי קואן-יו מהקבינט.
במאי 2011 הודיע לי הסיין לונג כי גו ימונה ליועץ בכיר ברשות המוניטרית של סינגפור, ויוענק לו התואר "שר בכיר בדימוס". ביוני 2011 הוענקה לו הדרגה הראשונה של עיטור מסדר השמש העולה על ידי ממשלת יפן.
ב-25 ביוני 2020 הודיע גו על פרישתו מהפוליטיקה לאחר 44 שנים בהם כיהן בין היתר כחבר פרלמנט, שר וראש הממשלה.
משפחתו

גו נשוי לטנג צ'ו לונג (אנ') ולהם זוג תאומים, בן ובת. בנם גו ג'ין הוא פיזיקאי.
הערות שוליים

1 2 3 4 5 6  The Cabinet - Mr GOH Chok Tong, web.archive.org, ‏2005-12-22
1 2  Goh Chok Tong Facts, biography.yourdictionary.com
1 2  hermesauto, Singapore GE2020: Emeritus Senior Minister Goh Chok Tong to retire from politics after 44 years as MP, The Straits Times, ‏2020-06-25 (באנגלית)
↑  hermesauto, NUS confers honorary degrees on ESM Goh, Prof Saw and Sir Richard Sykes, The Straits Times, ‏2015-07-06 (באנגלית)
1 2  Mauzy, Diane K., 1942-, Singapore politics under the People's Action Party, London: Routledge, 2002, ISBN 0-203-47180-6
↑  12 Jan 2002--Major Terrorist Plot in Singapore Discovered; al-Qaeda is Well Established in the Asian Region, web.archive.org, ‏2007-11-04
↑  Singapore letting gays halfway out of the closet, The Sydney Morning Herald, ‏2003-07-05 (באנגלית)
↑  הדר פרבר, ראש ממשלת סינגפור: נרשה בנגי, אפילו בנגי הפוך, באתר News1 מחלקה ראשונה, 13 ביולי 2003
↑  Singapore PM visits Iran, Al Bawaba (באנגלית)
↑  VISIT BY SENIOR MINISTER GOH CHOK TONG TO DOHA, QATAR AND …, www.nas.gov.sg
↑  VISIT OF SENIOR MINISTER GOH CHOK TONG TO THE UNITED ARAB …, www.nas.gov.sg
↑  Transcript 21592 | PM Transcripts, pmtranscripts.pmc.gov.au
↑  אושרה אמנת המס עם סינגפור, באתר capiTax
↑  Candidates for the next United Nations Secretary General, web.archive.org, ‏2007-12-11
↑  "Order of the Rising Sun". Military Wiki (באנגלית). נבדק ב-2020-04-10.
| ראשי ממשלת סינגפור |
| --- | --- | --- |
| השר הראשי | דייוויד מרשל • לים יו הוק | סינגפור |
| ראשי ממשלה | לי קואן יו • גו צ'וק טונג • לי הסיין לונג | סינגפור |
| --- | --- |
בקרת זהויות :  NLI: 987007333188905171  GND: 142927457  ISNI: 0000 0001 1440 4805  LCCN: n89177624  NKC: jx20101111002  NLA: 35738700  NTA: 07425748X  SUDOC: 145941469  VIAF: 28663326   WorldCat (עם VIAF): 28663326 
גו עם ראש ממשלת הודו, נרנדרה מודי, 2014
דוד גרנות

| --- | --- |
אין תמונה חופשית
 לידה:  30 בינואר 1947 (בן 78) רפובליקת פולין 
 מדינה:  ישראל 
 השכלה:  האוניברסיטה העברית בירושלים 
 
דוד גרנות (נולד ב-30 בינואר 1947) הוא כלכלן ומנכ"ל ישראלי.